
Tisztelt Képviselő-testület!

A Sülysápi I. számú védőnői körzetben 2020. április 1-től Burinda-Porcs Adrienn védőnő tartós betegállománya, majd ezt követően a gyermekgondozási díj időtartamára biztosított fizetés nélküli szabadsága miatt helyettesítés formájában történik a védőnői feladatok ellátása. A tartós távollét szükségessé tette pályázat kiírását, melyre több hónapon keresztül egyetlen jelentkező sem volt.
A legutóbbi pályázati kiírásra végül két pályázó jelentkezett, akik mindketten megfeleltek a pályázati feltételeknek, azonban meghallgatásuk során kiderült, hogy egyikük, aki nyugdíjasként szerette volna betölteni a munkakört kizárólag iskolavédőnői feladatokra számított, így egyetlen pályázó maradt. 
 A közalkalmazottak jogállásáról szóló 1992. évi XXXIII. törvény 83/A. § (1) bekezdése szerint az önkormányzattal közalkalmazotti jogviszonyban álló esetében – a helyi önkormányzatokról szóló törvény eltérő rendelkezése hiányában – a kinevezés és a felmentés a képviselő-testület kizárólagos hatáskörébe tartozik, az egyéb munkáltatói jogokat pedig a polgármester gyakorolja.

A Magyarország helyi önkormányzatairól szóló 2011. évi CLXXXIX. törvény 42. § 2. pontja szerint a képviselő-testület hatásköréből nem ruházható át a törvény által hatáskörébe utalt kinevezés.
Mindezek alapján Kelemen Dóra debreceni lakos kinevezését javasolom, aki október 1-jétől tudna kezdeni, azonban szolgálati lakásra lenne szüksége, amiről szintén döntenünk kellene.
Mindezek alapján kérem a döntésük szíves meghozatalát. 
…/2020. (IX. 24.) ÖKT határozati javaslat

Sülysáp Város Önkormányzatának Képviselő-testülete a közalkalmazottak jogállásáról 1992. évi XXXIII. törvény (Kjt.) 83/A. § (1) bekezdése, valamint a Magyarország helyi önkormányzatairól szóló 2011. évi CLXXXIX. törvény 42. § 2. pontja alapján
1./ Sülysáp I. számú védőnői körzetébe Burinda-Porcs Adrienn fizetés nélküli szabadság idejére, előreláthatólag 2023. augusztus 31. napjáig tartó határozott időtartamra, 4 hónap próbaidő kikötésével Kelemen Dóra 4063 Debrecen, Kastélykert u. 2/B. szám alatti lakost nevezi ki védőnőnek, 
2./ illetményét és juttatásait a Kjt., illetve annak az egészségügyi intézményekben történő végrehajtásáról szóló 356/2008. (XII. 31.) Korm. rendelet, valamint az önkormányzatnál és intézményeinél foglalkoztatottak juttatásairól szóló önkormányzati rendelet szerint állapítja meg,
3./ részére – a munkakör betöltésének idejére – szolgálati lakást biztosít a Sülysáp, Szent István tér 17/C. szám alatti ingatlanban,
4./ felkéri és felhatalmazza a polgármestert a szükséges intézkedések megtételére.

Határidő: azonnal
Felelős: polgármester 

Sülysáp, 2020. szeptember 17.

Horinka László s.k.

    polgármester

